{'rm': 'Las instituziuns da promoziun da la perscrutaziun, la Innosuisse sco er l’administraziun federala, uschenavant ch’ella ademplescha incumbensas da la promoziun da la perscrutaziun e da l’innovaziun, coordineschan lur activitads accordond lur mesiras da promoziun e la collavuraziun en il rom da lur activitads da promoziun. Ellas resguardan tar lur stentas da coordinaziun ils basegns da l’instrucziun, la perscrutaziun che vegn realisada senza agid federal, la perscrutaziun a l’exteriur e la coordinaziun tenor la LASA.', 'en': 'The research funding institutions, Innosuisse and the Federal Administration, insofar as they support research and innovation, shall coordinate their activities by adjusting their support measures and collaboration within the scope of their support activities. They shall in their coordination efforts take account of teaching needs, research carried out without government funding, research abroad and coordination under the HEdA.'}